Pa en seun op PTA-kleinhoewe aangevalArgieffoto Niemand is nog in hegtenis geneem in verband met die aanval op Rudolph van Tonder (ouderdom onbekend) en sy seun, Colin (30) op hul kleinhoewe in Haakdoornboom buite Pretoria nie. “Die twee mans is Maandagaand omstreeks 19:00 deur twee gewapende mans oorval,” het ao. Matthews Nkoadi, woordvoerder van die polisie, Woensdag aan Maroela Media gesê. “Die aanvallers het glo geld geëis van die twee mans.” Volgens Nkoadi was daar ŉ struweling en een van die aanvallers het op Rudolph gevuur en hom in sy kop getref. “Die koeël het hom aan die linkerkant van sy kop getref en deur sy oor getrek.” Die seun is in die bors getref en die verdagtes het daarna gevlug. Rudolph en Colin is albei na die Steve Biko Akademiese Hospitaal geneem.